即席和酬金陵狄倅伯通
作者：郭祥正
朝代：宋

paragraphs: 虎踞龍盤古名郡，勢欲凌波予未信。
偶搖雙槳下天門，白鷺三山隨一瞬。
捨舟登岸青溪濱，濛濛柳眼初含春。
感君攜酒喚小妾，要我一飲頽冠巾。
開懷猛酌寧辭醉，明朝且入梁朝寺。
刀裁赤量非扇迷，興來欲跨横空使。
南風更送琳瑯篇，明珠十斛投歸船。
與君定交增浩然，誰謂此行垂槖還。